Diari Oficial de la Generalitat Valenciana


Sumari del DOGV 4313, del 13-08-2002 (2002/8820)

RESOLUCIÓ de 30 de juliol de 2002, de la Direcció General de Justícia de la Conselleria de Justícia i Administracions Públiques, per la qual s'atorguen destins corresponents al concurs de trasllats de data 19 de desembre de 2001, pel qual s'oferien places vacants dels cossos d'oficials, auxiliars i agents de l'administració de Justícia a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4313

Data del DOGV
:   13-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/8820


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 30 de juliol de 2002, de la Direcció General de Justícia de la Conselleria de Justícia i Administracions Públiques, per la qual s'atorguen destins corresponents al concurs de trasllats de data 19 de desembre de 2001, pel qual s'oferien places vacants dels cossos d'oficials, auxiliars i agents de l'administració de Justícia a la Comunitat Valenciana. [2002/8820]
  
Vist l'expedient instruït com a conseqüència del concurs de trasllats convocat per Resolució de 19 de desembre de 2001 (Diari Oficial de la Generalitat Valenciana i Boletín Oficial del Estado de 27 de desembre), per a cobrir places vacants entre oficials, auxiliars i agents de l'administració de Justícia a la Comunitat Valenciana.
  
Esta Direcció General de Justícia, de conformitat amb el que disposa els articles 455 i 494 de la Llei Orgànica 6/1985, d'1 de juliol, del Poder Judicial, i els articles 54, 55 i 57 del Real Decret 249/1996, de 16 de febrer, pel qual s'aprova el Reglament Orgànic dels Cossos d'Oficials, Auxiliars i Agents de l'administració de Justícia, ha disposat:
  
Primer
  
Fer públics els destins que amb caràcter definitiu han sigut adjudicats als funcionaris que han participat en el concurs de trasllats convocat per resolució de data adés esmentada, que es corresponen amb els relacionats en l'annex I.
  
Segon
  
Excloure del concurs de trasllats als funcionaris que en l'annex II es relacionen.
  
Tercer
  
Declarar caducades les instàncies presentades pels participants en el present concurs que no han obtingut destí, per la qual cosa no seran tingudes en compte en futurs concursos de trasllats.
  
Quart
  
Considerar desestimades les al·legacions formulades contra la resolució provisional del concurs de trasllats que no han estat resoltes expressament.
  
Cinqué
  
Declarar desertes les places no adjudicades en el present concurs, llevat que es pretenguen amortitzar per mitjà de modificació de la plantilla orgànica o reordenació d'efectius d'un centre de treball, per la qual cosa es cobrirà en la forma prevista en l'article 458 de la Llei Orgànica del Poder Judicial, per funcionaris de nou ingrés.
  
Sisé
  
Les dates de cessament i presa de possessió seran les que a continuació s'indiquen:
  
a) Per a auxiliars: cessament el 4 de setembre de 2002 i presa de possessió el 9 de setembre de 2002, si no hi ha canvi de localitat, i el 16 de setembre de 2002, si hi ha canvi de localitat
  
b) Per a oficials i agents: cessament el 16 de setembre de 2002 i presa de possessió el 19 de setembre de 2002, si no hi ha canvi de localitat, i el 26 de setembre, si hi ha canvi de localitat.
  
El termini possessori serà retribuït per l'administració competent respecte a la plaça obtinguda per concurs.
  
Per als funcionaris que reingressen al servici actiu com a conseqüència de la present resolució, les dates de presa de possessió seran les següents: si el reingrés és en el cos d'auxiliars, el 9 de setembre de 2002, i si ho és en els cossos d'oficials o agents, el dia 19 de setembre de 2002.
  
En el cas que els funcionaris reingressats per mitjà del present concurs es trobaren en actiu en un altre cos i no volgueren que s'interrompera la seua relació de servici amb l'administració, donada la necessitat de comptar amb el temps indispensable per a efectuar la presa de possessió, podran sol·licitar al president, jutge, fiscal o cap de l'organisme del seu actual destí, un permís retribuït d'un dia, si no hi ha canvi de localitat, o de dos en cas contrari, excepte aquells casos que hagen de desplaçar-se a Canàries, Illes Balears, Ceuta o Melilla; en este cas el permís podrà ser de fins a tres dies (article 66.1.g del Reial Decret 249/1996, de 16 de febrer); i se'ls tindrà per cessats en el seu antic destí amb la data immediatament anterior a la seua possessió en la nova plaça de reingrés.
  
Per la Comunitat Autònoma competent o la Gerència Territorial que corresponga, se'ls concedirà l'excedència d'ofici en el Cos de procedència si està es produïx en un Cos al servici de l'administració de Justícia, en el destí del qual se'ls tindrà per cessats amb la data anterior a la seua possessió en els Cossos d'Oficials, Auxiliars i Agents, a fi d'evitar la interrupció en la percepció dels seus havers.
  
Els funcionaris interins i titulars, en comissió de servici o adscripció provisional, que actualment ocupen les places que han sigut adjudicades, cessaran el dia hàbil immediatament anterior a la presa de possessió del titular.
  
Contra la present resolució que posa fi a la via administrativa podrà interposar-se recurs contenciós administratiu davant els jutjats contenciosos administratius de València en un termini de dos mesos comptats des de l'endemà de la seua publicació, conforme el que disposa els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí de la interposició de recurs potestatiu de reposició, davant la Direcció General de Justícia, en el termini d'un mes comptat a partir del dia següent a la seua publicació, conforme el que disposa els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.